కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Matthew Hayden: ఏంటీ.. రాయుడి సామర్థ్యాన్ని ప్రశ్నిస్తున్నారా..?
2018 ఐపీఎల్‌లో చెన్నై సూపర్ కింగ్స్ తరఫున అత్యుత్తమంగా రాణించిన అంబటి రాయుడు.. టాప్ స్కోరర్లలో ఒకడిగా నిలిచాడు. దీంతో.. సుదీర్ఘ విరామం తర్వాత గత ఏడాది మళ్లీ టీమిండియా నుంచి పిలుపొచ్చింది.
Samayam Telugu | Updated:
Mar 15, 2019, 09:53AM IST
Matthew Hayden: ఏంటీ.. రాయుడి సామర్థ్యాన్ని ప్రశ్నిస్తున్నారా..?
హైలైట్స్
ఆస్ట్రేలియాపై వరుసగా మూడు వన్డేల్లో విఫలమైన అంబటి రాయుడు
చివరి రెండు వన్డేల్లో రాయుడి (నెం.4) స్థానంలో ఆడిన కోహ్లి, పంత్
ప్రపంచకప్‌ జట్టు ఒక స్థానంపై చర్చ జరగాలని కోహ్లీ వెల్లడి
నెం.4లో కేఎల్ రాహుల్, విజయ్ శంకర్‌ని ఆడించాలనే ఆలోచనలో ఉన్నట్లు వార్తలు
ఆస్ట్రేలియాతో బుధవారం ముగిసిన వన్డే సిరీస్‌లో విఫలమైన భారత మిడిలార్డర్ బ్యాట్స్‌మెన్ అంబటి రాయుడికి ఆసీస్ మాజీ ఓపెనర్ మాథ్యూ హెడెన్ మద్దతుగా నిలిచాడు. తొలి మూడు వన్డేల్లో నెం.4 స్థానంలో ఆడిన అంబటి రాయుడు 13, 18, 2 పరుగులతో పేలవంగా వికెట్ చేజార్చుకున్నాడు. దీంతో.. ఆఖరి రెండు వన్డేల్లో అతనిపై వేటు పడగా.. నాలుగో వన్డేలో రాయుడు ప్లేస్‌లో ఆడిన కోహ్లీ 7 పరుగులు, ఐదో వన్డేలో ఆడిన రిషబ్ పంత్ 16 పరుగులు చేసి ఔటయ్యాడు. దీంతో.. మే 30 నుంచి ఇంగ్లాండ్ వేదికగా మొదలుకానున్న ప్రపంచకప్‌లో విజయ్ శంకర్‌ లేదా కేఎల్ రాహుల్‌ను ఆ స్థానంలో ఆడించాలనే ఆలోచనలో భారత్ ఉన్నట్లు వార్తలు వస్తున్నాయి. కెప్టెన్ విరాట్ కోహ్లీ కూడా ప్రపంచకప్‌ జట్టు కోసం ఒక స్థానంపై చర్చ జరగాాలని పరోక్షంగా వెల్లడించాడు.